title: Kanton Karantoer (1790)
text: Krouet e voe Kanton Karantoer e 1790. Ur rann velestradurel ha lezvarnel hag ur bastell-vro dilenn eus Bann Roc'h-an-Argoed e departamant ar Mor-Bihan e oa. Teir c'humun a oa ennañ:
   An Templ, bet dilamet ha staget ouzh kumun Karantoer e 1792, 
   Karantoer (pennlec'h),
   Treal. 
  Dilamet e voe gant ar Goñvañsion e miz Even 1793 hag adsavet gant ar C'huzul-Ren hervez ar Vonreizh bet votet d'ar 26 a viz Here 1795. 
  Miret ha brasaet e voe gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Gant ar memes lezenn e voe staget kumunioù kanton Gazilieg outañ, d.l.e.:Gazilieg, Felgerieg-al-Lann, Glenneg, Kornon ha Sant-Varzhin-an-Oud. E 1837 e voe lakaet Gazilieg da bennlec'h ar c'hanton, deut da vout anvet kanton Gazilieg neuze.
  
  Notennoù ha daveennoù 
  
  Melestradurezh tiriadel
  Karantoer
  Karantoer